
                  Nr.4c-3/74/2021
AVIZ

asupra proiectului de Lege pentru îngrijirea și educarea timpurie a copiilor din familiile active 


În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, pentru aviz, care va fi transmis Comisiei pentru administrație publică și amenajarea teritoriului și Comisiei pentru muncă și protecție socială care sunt sesizate în fond, cu proiectul de Lege pentru îngrijirea și educarea timpurie a copiilor din familiile active, transmis cu adresa nr. P.L.x.66/2021 din 1 februarie 2021, înregistrat la comisie sub nr.4c-3/74 din 2 februarie 2021. 
                        Consiliul Economic și Social, prin adresa nr.7806 din 24.08.2020 și-a exprimat următoarele puncte de vedere:



-  reprezentanții părții sindicale au votat pentru avizarea favorabilă a proiectului de act normativ;


- reprezentanții părții patronale și reprezentanții asociațiilor și fundațiilor neguvernamentale ale societății civile au votat pentru avizarea nefavorabilă a proiectului de act normativ.


Consiliul Legislativ, cu avizul nr.941 din 10.09.2020, avizează negativ propunerea legislativă.
 

Guvernul nu susține adoptarea acestei inițiative legislative.


Senatul, în calitate de primă Cameră sesizată, adoptă proiectul de lege, în condițiile articolului 75 alineatul (2) teza a III-a din Constituția României, republicată.



Proiectul de lege are ca obiect de reglementare instituirea posibilităţii, pentru instituţiile publice din România, finanţate parţial sau total de la bugetul de stat, precum şi pentru întreprinderile cu capital majoritar de stat, de a organiza servicii pentru îngrijirea şi educarea timpurie a copiilor angajaţilor proprii, urmărindu-se stimularea natalităţii în rândul tinerilor, precum şi revenirea mai rapidă în activitate a angajaţilor.
           Examinarea proiectului de lege a avut loc în ședința comisiei din 04 octombrie 2022.

                       În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de Lege pentru îngrijirea și educarea timpurie a copiilor din familiile active în forma adoptată de Senat.


Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 alineatele (1) și (3) din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

SÁNDOR BENDE
Consilier parlamentar, Narcis Rebedea

